В края на 1969 г. Бундала е обявен за резерват, а на 4 януари 1993 е преобразуван в национален парк. През 2005 г. е обявен за биосферен резерват под егидата на ЮНЕСКО и е четвъртият в страната защитен от международната организация.. През 1993 г. паркът е бил с площ от 6216 хектара, но през 2004 г. е редуцирана до 3698 хектара. През 1991 г. Бундала се превръща в първата влажна зона от Шри Ланка под закрилата на Рамсарската конвенция. През януари 2006 г. площта на Бундала е редуцирана до 3339,38 хектара, която е и настоящата.